Banja Luka
Store norske leksikon,Geografi,Verdens geografi,Europa,Bosnia-Hercegovinas geografi
Banja Luka er en by i Bosnia-Hercegovina, ved elven Vrbas og 139 kilometer nordvest for Sarajevo. Byen har 199 191 innbyggere (2013) og er landets nest største by. I Banja Luka ligger Republika Srpskas sentrale institusjoner.
Økonomi og transport Banja Luka er Bosnia-Hercegovinas finanssenter. I byen er det produksjon av blant annet maskinverktøy, elektrisk utstyr, papir og tobakk. 18 kilometer nordøst for byen er Banja Luka internasjonale flyplass. Det er togforbindelse til Sarajevo og Zagreb og veiforbindelse til Zagreb, Jajce og Sarajevo. Kultur og utdanning Byen er sete for både katolsk og ortodoks biskop. Byen hadde tallrike moskeer, blant annet den vakre Ferhad Pasja-moskeen fra 1583. Under Bosnia-krigen ble de fleste moskeer ble revet av serbiske militser etter 1992. Ferhad Pasja-moskeen ble ødelagt av serbiske styrker i 1993, men ble gjenoppbygd i perioden 2002–2016. Banja Luka har også ruiner av romerske bad.Banja Luka universitetet ble etablert i 1975. Det har 16 fakulteter og cirka 20 000 studenter. Historie Etter at Romerriket brøt sammen slo slaviske folkegrupper seg ned i Banja Luka i det 6. og 7. århundre. Navnet Banja Luka er første gang kjent fra 1494. I 1527 ble Banja Luka var en del av det osmanske riket. Tyrkerne bygde flere festningsverk for å forsvare byen mot Østerrike-Ungarn, som inntok byen i 1688.Banja Luka ble sterkt skadet av jordskjelv 26. og 27. oktober 1969. Les mer i Store norske leksikon Bosnia-Hercegovina Bosnia-Hercegovinas historie Bosnia-krigen Republika Srpska